Татарстанда татар телен дәүләт теле буларак куллану кануны

2012 елның 24 декабрендә Татарстан Республикасы Дәүләт Советы депутатлары **“[[Татарстан]]да [[татар теле]]н [[дәүләт теле]] буларак куллану турында” канун** өлгесен кабул итә.
right|500px|thumb|Татар телендә кирил хәрефләренең латин һәм гарәп графикасында язылышы (канунга кушымта):

(*) Татар телендә "в" хәрефе ике авазны белдерә: тарихи татар сүзләрендә "w", ә алынма сүзләрдә "в" авазы кулланыла.

(**) Татар телендә "г" һәм "к" хәрефләре ике төрле авазны белдерү өчен кулланыла: йомшак "г", "к" һәм калын "гъ", "къ". Латин һәм гарәп графикасында һәр аваз өчен дә аерым хәреф кулланыла.

Бу канун өлгесе республикада дәүләт теле буларак татар телен куллануны тәэмин итә, татар язма мәдәниятен саклау һәм үстерүгә юнәлгән. Шулай ук республикада латин һәм гарәп әлифбасын куллану мөмкинлеген дә бирә. Канун өлгесенең башына ук Татарстан Конституциясе нигезендә татар һәм рус телләре Татарстанның дәүләт телләре буларак тигез дәрәҗәдә диелгән.

Канунның бишенче маддәсенә Татарстанда латин һәм гарәп әлифбасын куллану мөмкинлекләре турында язылган. Башта эш кәгазьләрендә, рәсми язышуда татар теленең кирил графикасында язылуы турында әйтелә. Алга таба Татарстанның дәүләт, җирле үзидарә оешмаларына кешеләрдән, оешмалардан латин я гарәп әлифбасында мөрәҗәгатьләр килгән вакытта, җавапның кирилда язылуы һәм аңа латин я гарәп имласында татарча язылган җавап беркетелү мөмкинлеге булу турында да әйтелә.

Татарстанның дәүләт һәм җирле үзидарә оешмаларында латин я гарәп имласындагы татарча документлар белән эшләгәндә татарча сүзләрне, исем һәм атамаларны бертөрле язу өчен кирил хәрефләренең латинда һәм гарәптә ничек язылышы әлеге канунга кушымта буларак тәкъдим ителә.

Кирил әлифбасы 

Латин әлифбасы:

Гарәп әлифбасы:

## Мисал
Татар теле Кирил, Латин, Гарәп әлифбасы кануны буенча татар телендә  өч әлифба кулланып була. Киләсе текст мисал өчен Гарәп, Латин һәм Кирил әлифбасында язылган:

## Кирил әлифбасыннан латин әлифбасына күчерү кагыйдәләре

# а, о, ы, у һәм ъ алдында торган кирил К хәрефе латин Q хәрефенә күчерелә.
# ә, ө, е, ү, и һәм ь алдында торган кирил К хәрефе латин K хәрефенә күчерелә.
# а, о, ы, у һәм ъ алдында торган кирил Г хәрефе латин Ğ хәрефенә күчерелә.
# ә, ө, е, ү, и һәм ь алдында торган кирил Г хәрефе латин G хәрефенә күчерелә.
# Дифтонглар **ия, ие, ию** һаман **iä, ie, iü** гә күчерелә (й-y язылмый), тик июль, июнь - **iyün, iyül** итеп күчерелә.
# Кирил Э хәрефе һаман латин E хәрефенә күчерелә
# Нечкә сүзләрдә ь-билгесе юкка чыга: фильм - film, Эльмира - Elmira
# Киләсе нечкә иҗек моннан элекке барган сузыкны йомшарта: : **сәгать - säğät; гомер - ğömer, шөгыль - şöğel, шагыйрь - şağir, канәгать - qänäğät,  җәмгыять - сämğiät, тәнкыйть - tänqit** һ.б. Тулы сингармонизм приоритетта тора.
# й-авазлы хәрефләр: я, ю, е, ё **нечкә сүзләрдә** сүз башыннан һәм сузыктан соң ("i" хәрефтән башка) барган очракта - тиешенчә **yä, yü, ye, yö** - гә күчерелә: yäşlek, käyef, yükä, söyü, yeget, äye, yöräk.
# й-авазлы хәрефләр: я, ю, е, ё **каты сүзләрдә** сүз башыннан һәм сузыктан соң ("i" хәрефтән башка) барган очракта - тиешенчә **ya, yu, yı, yo** - гә күчерелә: yaman, quyan, yul, muyın, yıraq, buyınça, yomğaq
# **ау, әү** кирил дифтонглары һаман **aw, äw** латин дифтонгларына күчерелә: санау - sanaw, Мәскәү - Mäskäw , кияү - kiäw, Аурупа - Awrupa
# В - кирил хәрефе татар сүзләрендә һәм фарсы, гарәп алынма сүзләрендә һаман W хәрефенә күчерелә: waqıt, waq, Watan, kärwan, тик рус һәм кайбер көнбатыш алынма сүзләрендә V хәрефенә күчерелә: Vladimir, Vladivostok, vagon
# Гарәп алынма сүзләрендә хамза авазы апостроф белән билгеләнә: ma'may, mäs'ül, mäs'älä, tä'min, tä'sir, Qor'än
# Алынма сүзләренең язылышы (чыгыш әйтелеше) приоритетта тора: кафедра — kafedra, комитет — komitet , Мюнхен — Münxen, бюджет — büdjet, сюжет — süjet
# Татар википедиясендә тартыктан соң барган я, ю, ё кирил хәрефләре тиешенчә ä, ü, ö латин хәрефләренә күчерелә: поляк - poläk, Шаляпин - Şaläpin, Вячеслав - Väçeslav, Аксёнов - Aksönov, сёгун - sögun, валюта - valüta
** Кирил ц хәрефе буталыш булмас өчен һаман **ts** дифтонгына күчерелә: акция - aktsiä, станция - stantsiä, Рязанцев - Räzantsev, Донецк - Donetsk, Цаплин - Tsaplin, Могилевец - Mogilevets, цех - tsex, цивилизация - tsivilizatsiä, цирк - tsirk һ.б.
** Алынма сүзләрендә «дж» дифтонгы урынына латин «c» (җ) хәрефен куллану рөхсәт ителә: Джакарта - Cakarta, Джонсон - Conson, Джордан - Cordan, гаджет - gacet 
** Латин әлифбасы кулланылганда, алынма сүзләре аларның оригиналь телендә яңгырашына күрә языла: кафедра — kafedra, комитет — komitet , Мюнхен — Münxen, бюджет — büdjet, сюжет — süjet

Татарстан парламенты раслаган татар теле орфографиясенең кайбер кагыйдәләре: 

## Моны да карагыз
* Татар әлифбасы
* Конвертация кагыйдәләре
* Уртак төрки әлифба
* «Татар телен кертү турында» декрет

## Искәрмәләр

## Сылтамалар
*Латин һәм гарәп әлифбасын куллану мөмкинлеге биргән канун кабул ителде
*Р.Вәлиев: “Әгәр татар халкы дөньяның мәгълүмати мәйданына чыгарга тели икән, монда да латин язуыннан башка ерак китеп булмый булмый” 
 

Төркем:Татар мәдәнияте
Төркем:Татар теле
Төркем:Татар гарәп язуын кулланган мәкаләләр